CELEX: 
Language: da
Date: 2020-10-08 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) 2019/516 for så vidt angår fastlæggelse af listen over forhold, der skal behandles i hver kontrolcyklus

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Ved artikel 5, stk. 2, i Europa-Parlamentets og Rådets forordning (EU) 2019/516 af 19. marts 2019 om harmonisering af bruttonationalindkomsten i markedspriser og om ophævelse af Rådets direktiv 89/130/EØF, Euratom og Rådets forordning (EF, Euratom) nr. 1287/2003 ("BNI-forordningen")
                  1
                tillægges Kommissionen beføjelse til at vedtage delegerede retsakter, der fastlægger listen over forhold, der skal behandles i hver kontrolcyklus for at sikre pålideligheden, fuldstændigheden og den størst mulige grad af sammenlignelighed af BNI-dataene i overensstemmelse med ENS 2010.
            
            
               På grundlag af listen over forhold vil Kommissionen efterfølgende ved hjælp af gennemførelsesretsakter fastsætte specifikke foranstaltninger, der skal gøre medlemsstaternes BNI-data mere sammenlignelige, pålidelige og fuldstændige, i overensstemmelse med artikel 5, stk. 3, i BNI-forordningen.
            
            
               2.HØRINGER FORUD FOR RETSAKTENS VEDTAGELSE
            
            
               Kommissionen har i forbindelse med udarbejdelsen af denne delegerede retsakt gennemført relevante høringer. Kommissionens Ekspertgruppe for Bruttonationalindkomst blev hørt i overensstemmelse med artikel 2, litra e), i Kommissionens afgørelse C/2019/3651
                  2
               . Kommissionen har også hørt lederne af afdelingerne for makroøkonomisk statistik i de nationale statistiske kontorer (DMES) og ekspertgruppen "Nationale statistiske kontorer i det europæiske statistiske system". 
            
            
               Endelig har Kommissionen holdt Europa-Parlamentet og Rådet orienteret om høringerne.
            
            
               3.JURIDISKE ASPEKTER AF DEN DELEGEREDE RETSAKT
            
            
               Formålet med denne delegerede retsakt er at fastlægge listen over forhold, der skal behandles i hver kontrolcyklus. 
            
            
               Den delegerede retsakt vedrører et emne, der er relevant for Det Europæiske Økonomiske Samarbejdsområde (EØS) og omfatter derfor hele EØS-området.
            
            
               Den delegerede retsakt har ingen virkninger for EU-budgettet.
            
            
               KOMMISSIONENS DELEGEREDE FORORDNING (EU) …/…
            
            
               af 8.10.2020
            
            
               om supplerende regler til Europa-Parlamentets og Rådets forordning (EU) 2019/516 for så vidt angår fastlæggelse af listen over forhold, der skal behandles i hver kontrolcyklus
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2019/516 af 19. marts 2019 om harmonisering af bruttonationalindkomsten i markedspriser og om ophævelse af Rådets direktiv 89/130/EØF, Euratom og Rådets forordning (EF, Euratom) nr. 1287/2003 (BNI-forordningen)
                  3
                særlig artikel 5, stk. 2, og
            
            
               ud fra følgende betragtninger:
            
         
         
            
               (1)Data om bruttonationalindkomsten i markedspriser (BNI) bør være pålidelige, fuldstændige og sammenlignelige, og der bør fastsættes passende foranstaltninger med henblik herpå.
            
            
               (2)I overensstemmelse med artikel 5, stk. 1, i BNI-forordningen og for at kontrollere kilderne og brugen heraf samt de metoder, der anvendes til at udarbejde BNI-aggregaterne og deres bestanddele udarbejder Kommissionen en kontrolmodel i tæt samarbejde med BNI-ekspertgruppen. Denne model bør tage højde for den liste over forhold, der er fastlagt i nærværende delegerede forordning.
            
            
               (3)Med udgangspunkt i proceduren for kontrol af BNI-data, erfaringerne fra de tidligere kontrolcyklusser og feedback fra medlemsstaternes nationalregnskabseksperter har Kommissionen identificeret de forhold, der skal behandles, for at sikre BNI-dataenes pålidelighed, fuldstændighed og sammenlignelighed —
            
            
               VEDTAGET DENNE FORORDNING:
            
            
               Artikel 1
            
            
               Listen over forhold, der skal behandles i hver kontrolcyklus, for at sikre BNI-dataenes pålidelighed, fuldstændighed og sammenlignelighed, skal omfatte følgende emner:
            
            
               –definition af geografisk område
            
            
               –principper for estimering af boligtjenester
            
            
               –behandling af tilbagebetaling af moms
            
            
               –foranstaltninger vedrørende fuldstændighed
            
            
               –behandling af ikkeopkrævet moms.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 8.10.2020.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 91 af 29.3.2019, s. 19.
               
               
                  
                     (2)
                  
                        EUT C 174 af 21.5.2019, s. 5.
               
               
                  
                     (3)
                  
                        EUT L 91 af 29.3.2019, s. 19.